分类：文化/艺术-文学
问题：谁有李商隐的诗？我想收集一下李商隐的诗，请大家帮忙，越多越好。 
我想收集一下李商隐的，请大家帮忙，越多越好。
回答： 李商隐（813-858），字义山，号玉谿生，怀州河内（今河南沁阳县人）。唐代后期，统制集团 内部党派斗争激烈，而李商隐与当时刘党、李党都有关系，他年轻时受牛党令狐楚赏识而中进士，后来又 被李党王茂元招为女婿，因此牛党认为他背恩负德。牛党掌权后，他一直在政治上受到压抑，郁郁不得志 ，成了牛、李党争的牺牲品。46岁时死在荥阳。 李商隐的，有的抒发自己政治失意的痛苦心情，有的反映晚唐的政治生活，有的是托古讽今 的咏史之作，还有一类描写爱情生活的无题诗，最为后代读者所喜爱。他的诗有独特的艺术成就，构思新 巧，词藻华美，想象丰富，格律严整，风格婉转缠绵。但有的作品伤感情调比较浓重，用典过多，隐晦难 解。有《李义山诗集》。 七绝·初入武夷未到名山梦已新，千峰拔地玉嶙峋。幔亭一夜风吹雨，似与游人洗俗尘。五绝·登乐游原向晚意不适，驱车登古原。夕阳无限好，只是近黄昏。七绝·嫦娥云母屏风烛影深，长江渐落晓星沉。嫦娥应悔偷灵药，碧海青天夜夜心。七律·安定城楼迢递高城百尺楼，绿杨枝外尽汀洲。贾生年少虚垂涕，王粲春来更远游。永忆江湖归白发，欲回天地入扁舟。不知腐鼠成滋味，猜忌宛雏竟未休。七律·马嵬海外徒闻更九州，他生未卜此生休。空闻虎旅传宵柝，无复鸡人报晓筹。此日六军同驻马，当时七夕笑牵牛。如何四纪为天子，不及卢家有莫愁。七律·无题相见时难别亦难，东风无力百花残。春蚕到死丝方尽，蜡炬成灰泪始干。晓镜但愁云鬓改，夜吟应觉月光寒。蓬山此去无多路，青鸟殷勤为探看。七绝·夜雨寄北君问归期未有期，巴山夜雨涨秋池。何当共剪西窗烛，却话巴山夜雨时。七绝·贾生宣室求贤访逐臣，贾生才调更无伦。可怜夜半虚前席，不问苍生问鬼神。七绝·霜月初闻征雁已无蝉，百尺楼台水接天。青女素娥俱耐冷，月中霜里斗婵娟。七绝·景阳井景阳宫井剩堪悲，不尽龙鸾誓死期。肠断吴王宫外水，浊泥犹得葬西施。七绝·宿骆氏亭寄怀崔雍崔衮竹坞无尘水槛清，相思迢递隔重城。秋阴不散霜飞晚，留得枯荷听雨声。七律·回中牡丹为雨所败浪笑榴花不及春，先期零落更愁人。玉盘迸泪伤心数，锦瑟惊弦破梦频。万里重阴非旧圃，一年生意属流尘。前溪午罢君回顾，并觉今朝粉态新。五律·北青萝残阳西入崦，茅屋访孤僧。落叶人何在，寒云路几层。独敲初夜磬，闲倚一枝藤。世界微尘里，吾宁爱与憎。五律·蝉本以高难饱，徒劳恨费声。五更疏欲断，一树碧无情。薄宦梗犹泛，故园芜已平。烦君最相警，我亦举家清。七律·筹笔驿猿鸟犹疑畏简书，风云常为护储胥。徒令上将挥神笔，终见降王走传车。管乐有才终不忝，关张无命欲何如。他年锦里经祠庙，梁父吟成恨有余。七律·春雨怅卧新春白袷衣，白门寥落意多违。红楼隔雨相望冷，珠箔飘灯独自归。远路应悲春??晚，残霄犹得梦依稀。玉铛缄札何由达，万里云罗一雁飞。杂言·代赠楼上黄昏欲望休，玉梯横绝月如钩。芭蕉不展丁香结，同向春风各自愁。五律·风雨凄凉宝剑篇，羁泊欲穷年。黄叶仍风雨，青楼自管弦。新知遭薄俗，旧好隔良缘。心断新丰酒，销愁斗几千。七绝·宫辞君恩如水向东流，得宠忧移失宠愁。莫向尊前奏《花落》，凉风只在殿西头。七绝·宫妓珠箔轻明拂玉墀，披香新殿斗腰支。不须看尽鱼龙戏，终谴君王怒偃师。七古·韩碑元和天子神武姿，彼何人哉轩与羲。誓将上雪列圣耻，坐法宫中朝四夷。淮西有贼五十载，封狼生??生罴。不据山河据平地，长戈利矛日可麾。帝得圣相相曰度，贼斫不死神扶持。腰悬相印作都统，阴风惨澹天王旗。?逦涔磐ㄗ餮雷Γ遣芡饫稍乇仕妗?行军司马智且勇，十四万众犹虎貔。入蔡缚贼献太庙，功无与让恩不訾。帝曰汝度功第一，汝从事愈宜为辞。愈拜稽首蹈且舞，金石刻画臣能为。古者世称大手笔，此事不系于职司。当仁自古有不让，言讫屡颔天子颐。公退斋戒坐小阁，濡染大笔何淋漓。点窜尧典舜典字，涂改清庙生民诗。文成破体书在纸，清晨再拜铺丹墀。表曰臣愈昧死上，咏神圣功书之碑。碑高三丈字如斗，负以灵鳌蟠以螭。句奇语重喻者少，谗之天子言其私。长绳百尺拽碑倒，粗砂大石相磨治。公之斯文若元气，先时已入人肝脾。汤盘孔鼎有述作，今无其器存其辞。呜呼圣王及圣相，相与?@赫流淳熙。公之斯文不示后，曷与三五相攀追。愿书万本诵万遍，口角流沫右手胝。传之七十有二代，以为封禅玉检明堂基。七绝·韩冬郎即席为诗相送十岁裁诗走马成，冷灰残烛动离情。桐花万里关山路，雏凤清于老凤声。七绝·花下醉寻芳不觉醉流霞，倚树沉眠日已斜。客散酒醒深夜后，更持红烛赏残花。七绝·浑河中九庙无尘八马回，奉天城垒长春苔。咸阳原上英雄骨，半向君家养马来。七绝·寄令狐郎中嵩云秦树久离居，双鲤迢迢一纸书。休问梁园旧宾客，茂陵秋雨病相如。七绝·寄蜀客君到临邛问酒垆，近来还有长卿无？金徽却是无情物，不许文君忆故夫。七律·锦瑟锦瑟无端五十弦，一弦一柱思华年。庄生晓梦迷蝴蝶，望帝春心托杜鹃。沧海月明珠有泪，蓝田日暖玉生烟。此情可待万追忆，只是当时已惘然。七律·泪永巷长年怨绮罗，离情终日思风波。湘江竹上痕无限，岘首碑前洒几多。人去紫台秋入塞，兵残楚帐夜闻歌。朝来灞水桥边问，未抵青袍送玉珂。五律·凉思客去波平槛，蝉休露满枝。永怀当此节，倚立自移时。北斗兼春远，南陵寓使迟。天涯占梦数，疑误有新知。五律·落花高阁客竟去，小园花乱飞。参差连曲陌，迢递送斜晖。肠断未忍扫，眼穿仍欲归。芳心向春尽，所得是沾衣。七绝·暮秋独游曲江荷叶生时春恨生，荷叶枯时秋恨成。深知身在情长在，怅望江头江水声。七绝·屏风六曲连环接翠帷，高楼半夜酒醒时。掩灯遮雾密如此，雨落月明两不知。七绝·日日日日春光斗日光，山城斜路杏花香。几许心绪浑无事，得及游丝百尺长？七绝·日射日射纱窗风撼扉，香罗拭手春事违。回廊四合掩寂寞，碧鹦鹉对红蔷薇。七绝·隋宫乘兴南游不戒严，九重谁省谏书函。春风举国裁宫锦，半作障泥半作帆。七律·隋宫紫泉宫殿锁烟霞，欲取芜城作帝家。玉玺不缘归日角[1]，锦帆应是到天涯。于今腐草无莹火，终古垂杨有暮鸦。地下若逢陈后主[2]，岂宜重问后庭花。五绝·微雨初随林霭动，稍共夜凉分。窗迥侵灯冷，庭虚近水闻。七绝·为有为有云屏无限娇，凤城寒尽怕春宵。无端嫁得金龟婿，辜负香衾事早朝。五古·无题八岁偷照镜，长眉已能画。十岁去踏青，芙蓉作裙衩。十二学弹筝，银甲不曾卸。十四藏六亲，悬知犹未嫁。十五泣春风，背面秋千下。七律·无题昨夜星辰昨夜风，画楼西畔桂堂东。身无彩凤双飞翼，心有灵犀一点通。隔座送钩春酒暖，分曹射覆蜡灯红。嗟余听鼓应官去，走马兰台类转蓬。七律·无题二首凤尾香罗薄几重，碧文圆顶夜深缝。扇裁月魄羞难掩，车走雷声语未通。曾是寂寥金烬暗，断无消息石榴红。斑骓只系垂杨岸，何处西南待好风。重帏深下莫愁堂，卧后清宵细细长。神女生涯元是梦，小姑居处本无郎。风波不信菱枝弱，月露谁教桂叶香。直道相思了无益，未妨惆怅是清狂。七律·无题二首来是空言去绝踪，月斜楼上五更钟。梦为远别啼难唤，书被催成墨未浓。蜡照半笼金翡翠，麝薰微度绣芙蓉。刘郎已恨蓬山远，更隔蓬山一万重。飒飒东风细雨来，芙蓉塘外有轻雷。金蟾啮锁烧香入，玉虎牵丝汲井回。贾氏窥帘韩掾少，宓妃留枕魏王才。春心莫共花争发，一寸相思一寸灰。五绝·细雨帷飘白玉堂，簟卷碧牙床。楚女当时意，萧萧发彩凉。七绝·瑶池瑶池阿母绮窗开，黄竹歌声动地哀。八骏日行三万里，穆王何事不重来。七绝·谒山从来系日乏长绳，水去云回恨不胜。欲就麻姑买沧海，一杯春露冷如冰。七绝·忆匡一师无事经年别远公，帝城钟晓忆西峰。炉烟消尽寒灯晦，童子开门雪满松。七绝·正月十五闻京有灯恨不得观月色灯光满帝都，香车宝辇隘通衢。身闲不睹中兴盛[1]，羞逐乡人赛紫姑[2]。五绝·滞雨滞雨长安夜，残灯独客愁。故乡云水地，归梦不宜秋。七律·重过圣女祠白石岩扉碧藓滋，上清沦谪得归迟。一春梦雨常飘瓦，尽日灵风不满旗。萼绿华来无定所，杜兰香去未移时。玉郎会此通仙籍，忆向天阶问紫芝。赠刘司户?江风扬浪动云根，重碇危樯白日昏。已断燕鸿初起势，更惊骚客後归魂。汉廷急诏谁先入，楚路高歌自欲翻。万里相逢欢复泣，凤巢西隔九重门。五绝·悼伤后赴东蜀辟至散关遇雪剑外从军远，无家与寄衣。散关三尺雪，回梦旧鸳机。七绝·北齐二首一笑相倾国便亡，何劳荆棘始堪伤。小怜玉体横陈夜，已报周师入晋阳。巧笑知堪敌万几，倾城最在著戎衣。晋阳已陷休回顾，更请君王猎一围。五绝·忆梅定定住天涯，依依向物华。寒梅最堪恨，常作去年花。五律·赠柳章台从掩映，郢路更参差。见说风流极，来当婀娜时。桥回行欲断，堤远意相随。忍放花如雪，青楼扑酒旗。七绝·梦泽梦泽悲风动白茅，楚王葬尽满城娇。未知歌舞能多少，虚减宫厨为细腰。七律·哭刘?上帝深宫闭九阍，巫咸不下问衔冤。广陵别後春涛隔，湓浦书来秋雨翻。只有安仁能作诔，何曾宋玉解招魂。平生风义兼师友，不敢同君哭寝门。七绝·杜司勋高楼风雨感斯文，短翼差池不及群。刻意伤春复伤别，人间惟有杜司勋。七律·杜工部蜀中离席人生何处不离群？世路干戈惜暂分。雪岭未归天外使，松州犹驻殿前军。座中醉客延醒客，江上晴云杂雨云。美酒成都堪送老，当垆仍是卓文君。七律·二月二日二月二日江上行，东风日暖闻吹笙。花须柳眼各无赖，紫蝶黄蜂俱有情。万里忆归元亮井，三年从事亚夫营。新滩莫悟游人意，更作风檐夜雨声。七律·无题四首（其一）来是空言去绝踪，月斜楼上五更钟。梦为远别啼难唤，书被催成墨未浓。蜡照半笼金翡翠，麝熏微度绣芙蓉。刘郎已恨蓬山远，更隔蓬山一万重。（其二）飒飒东风细雨来，芙蓉塘外有轻雷。金蟾啮锁烧香入，玉虎牵丝汲井回。贾氏窥帘韩掾少，宓妃留枕魏王才。春心莫共花争发，一寸相思一寸灰。（其四）何处哀筝随急管，樱花永巷垂杨岸。东家老女嫁不售，白日当天三月半。溧阳公主年十四，清明暖後同墙看。归来展转到五更，梁间燕子闻长叹。王十二兄与畏之员外相访，见招小饮，时予以悼亡日近，不去，因寄。谢傅门庭旧末行，今朝歌管属檀郎。更无人处帘垂地，欲拂尘时簟竟床。嵇氏幼男犹可悯，左家娇女岂能望？愁霖腹疾俱难遣，万里西风夜正长。七绝·柳曾逐东风拂舞筵，乐游春苑断肠天。如何肯到清秋日，已带斜阳又带蝉。碧城三首（其一）碧城十二曲阑干，犀辟尘埃玉辟寒。阆苑有书多附鹤，女床无树不栖鸾。星沉海底当窗见，雨过河源隔座看。若是晓珠明又定。一生长树水精盘。七绝·端居远书归梦两悠悠，只有空床敌素秋。阶下青苔与红树，雨中寥落月中愁。七绝·咏史北湖南埭水漫漫，一片降旗百尺竿。三百年间同晓梦，钟山何处有龙盘。七绝·齐宫词永寿兵来夜不扃，金莲无复印中庭。梁台歌管三更罢，犹自风摇九子铃。五律·十一月中旬至扶风界见梅花匝路亭亭艳，非时袅袅香。素娥惟与月，青女不饶霜。赠远虚盈手，伤离适断肠。为谁成早秀？不待作年芳。七绝·汉宫词青雀西飞竟未回，君王长在集灵台。侍臣最有相如渴，不赐金茎露一杯。富平少候七国三边未到忧，十三身袭富平候。不收金弹抛林外，却惜银床在井头。彩树转灯珠错落，绣檀回枕玉雕锼。当关不报侵晨客，新得佳人字莫愁。七绝·离亭赋得折杨柳二首（其一）暂凭樽酒送无?l，莫损愁眉与细腰。人世死前惟有别，春风争拟惜长条？（其二）含烟惹雾每依依，万绪千条拂落晖。为报行人休尽折，半留相送半迎归。七绝·楚吟山上离宫宫上楼，楼前宫畔暮江流。楚天长短黄昏雨，宋玉无愁亦自愁。韩冬郎即席为诗，相送一座尽惊。他日余方追十岁裁诗走马成，冷灰残烛动离情。桐花万里丹山路，雏凤清于老凤声。板桥小别回望高城落晓河，长亭窗户压微波。水仙欲上鲤鱼去，一夜芙蓉红泪多。七律·银河吹笙怅望银河吹玉笙，楼寒院冷接平明。重衾幽梦他年断，别树羁雌昨夜惊。月榭故香因雨发，风帘残烛隔霜清。不须浪作缑山意，湘瑟秦箫自有情。七律·重有感玉帐牙旗得上游，安危须共主君忧。窦融表已来关右，陶侃军宜次石头。岂有蛟龙愁失水？更无鹰隼与高秋。昼号夜哭兼幽显，早晚星关雪涕收？七绝·夕阳楼花明柳暗绕天愁，上尽重城更上楼。欲问孤鸿向何处，不知身世自悠悠。五律·晚晴深居府夹城，春去夏犹清。天意怜幽草，人间重晚晴。并添高阁迥，微注小窗明。越鸟巢干後，归飞体更轻。五绝·天涯春日在天涯，天涯日又斜。莺啼如有泪，为湿最高花。七绝·龙池龙池赐酒敞云屏，羯鼓声高众乐停。夜半宴归宫漏永，薛王沉醉寿王醒。七月二十九日崇让宅宴作露如微霰下前池，风过回塘万竹悲。浮世本来多聚散，红蕖何事亦离披？悠扬归梦惟灯见，□落生涯独酒知。岂到白头长只尔，嵩阳松雪有心期。七绝·吴宫龙槛沉沉水殿清，禁门深掩断人声。吴王宴罢满宫醉，日暮水漂花出城。五律·哭刘司户?路有论冤谪，言皆在中兴。空闻迁贾谊，不待相孙弘。江阔惟回首，天高但抚膺。去年相送地，春雪满黄陵。七律·正月崇让宅密锁重关掩绿苔，廊深阁迥此徘徊。先知风起月含晕，尚自露寒花未开。蝙拂帘旌终展转，鼠翻窗网小惊猜。背灯独共余香语，不觉犹歌起夜来。七律·曲江望断平时翠辇过，空闻子夜鬼悲歌。金舆不返倾城色，玉殿犹分下苑波。死忆华亭闻唳鹤，老忧王室泣铜驼。天荒地变心虽折，若比伤春意未多。乐府·相和歌辞·江南曲郎船安两桨，侬舸动双桡。扫黛开宫额，裁裙约楚腰。乖期方积思，临醉欲拼娇。莫以采菱唱，欲羡秦台箫。乐府·杂曲歌辞·无愁果有愁曲东有青龙西白虎，中含福皇包世度。玉壶渭水笑清潭，凿天不到牵牛处。骐?踏云天马狞，牛山撼碎珊瑚声。秋娥点滴不成泪，十二玉楼无故钉。推烟唾月抛千里，十番红桐一行死。白杨别屋鬼迷人，空留暗记如蚕纸。日暮向风牵短丝，血凝血散今谁是。乐府·杂曲歌辞·杨柳枝暂凭樽酒送无?l，莫损愁眉与细腰。人世死前唯有别，春风争拟惜长条。含烟惹雾每依依，万绪千条拂落晖。为报行人休尽折，半留相送半迎归。乐府·杂歌谣辞·李夫人歌一带不结心，两股方安髻。惭愧白茅人，月没教星替。剩结茱萸枝，多擘秋莲的。独自有波光，彩囊盛不得。蛮丝系条脱，妍眼和香屑。寿宫不惜铸南人，柔肠早被秋波割。清澄有馀幽素香，鳏鱼渴凤真珠房。不知瘦骨类冰井，更许夜帘通晓霜。土花漠碧云茫茫，黄河欲尽天苍黄。五律·寄罗劭兴棠棣黄花发，忘忧碧叶齐。人闲微病酒，燕重远兼泥。混沌何由凿，青冥未有梯。高阳旧徒侣，时复一相携。五律·令狐舍人说昨夜西掖玩月因戏赠昨夜玉轮明，传闻近太清。凉波冲碧瓦，晓晕落金茎。露索秦宫井，风弦汉殿筝。几时绵竹颂，拟荐子虚名。五律·崔处士真人塞其内，夫子入于机。未肯投竿起，惟欢负米归。雪中东郭履，堂上老莱衣。读遍先贤传，如君事者稀。五律·自喜自喜蜗牛舍，兼容燕子巢。绿筠遗粉箨，红药绽香苞。虎过遥知阱，鱼来且佐庖。慢行成酩酊，邻壁有松醪。七律·题僧壁舍生求道有前踪，乞脑剜身结愿重。大去便应欺粟颗，小来兼可隐针锋。蚌胎未满思新桂，琥珀初成忆旧松。若信贝多真实语，三生同听一楼钟。五律·异俗二首鬼疟朝朝避，春寒夜夜添。未惊雷破柱，不报水齐檐。虎箭侵肤毒，鱼钩刺骨?。鸟言成谍诉，多是恨彤?省?户尽悬秦网，家多事越巫。未曾容獭祭，只是纵猪都。点对连鳌饵，搜求缚虎符。贾生兼事鬼，不信有洪炉。五律·归墅行李逾南极，旬时到旧乡。楚芝应遍紫，邓橘未全黄。渠浊村舂急，旗高社酒香。故山归梦喜，先入读书堂。商於商於朝雨霁，归路有秋光。背坞猿收果，投岩麝退香。建瓴真得势，横戟岂能当。割地张仪诈，谋身绮季长。清渠州外月，黄叶庙前霜。今日看云意，依依入帝乡。五排·和孙朴韦蟾孔雀咏此去三梁远，今来万里携。西施因网得，秦客被花迷。可在青鹦鹉，非关碧野鸡。约眉怜翠羽，刮目想金篦。瘴气笼飞远，蛮花向坐低。轻于赵皇后，贵极楚悬黎。都护矜罗幕，佳人炫绣袿。屏风临烛釦，捍拨倚香脐。旧思牵云叶，新愁待雪泥。爱堪通梦寐，画得不端倪。地锦排苍雁，帘钉镂白犀。曙霞星斗外，凉月露盘西。妒好休夸舞，经寒且少啼。红楼三十级，稳稳上丹梯。七绝·人欲人欲天从竟不疑，莫言圆盖便无私。秦中已久乌头白，却是君王未备知。七绝·华山题王母祠莲华峰下锁雕梁，此去瑶池地共长。好为麻姑到东海，劝栽黄竹莫栽桑。七绝·华清宫华清恩幸古无伦，犹恐蛾眉不胜人。未免被他褒女笑，只教天子暂蒙尘。五律·楚泽夕阳归路后，霜野物声干。集鸟翻渔艇，残虹拂马鞍。刘桢元抱病，虞寄数辞官。白袷经年卷，西来及早寒。五律·江亭散席循柳路吟春咏敢轻裁，衔辞入半杯。已遭江映柳，更被雪藏梅。寡和真徒尔，殷忧动即来。从诗得何报，惟感二毛催。七律·潭州潭州官舍暮楼空，今古无端入望中。湘泪浅深滋竹色，楚歌重叠怨兰丛。陶公战舰空滩雨，贾傅承尘破庙风。目断故园人不至，松醪一醉与谁同。七律·赠刘司户江风吹浪动云根，重碇危樯白日昏。已断燕鸿初起势，更惊骚客后归魂。汉廷急诏谁先入，楚路高歌自欲翻。万里相逢欢复泣，凤巢西隔九重门。五律·哭刘司户二首离居星岁易，失望死生分。酒瓮凝余桂，书签冷旧芸。江风吹雁急，山木带蝉曛。一叫千回首，天高不为闻。有美扶皇运，无谁荐直言。已为秦逐客，复作楚冤魂。湓浦应分派，荆江有会源。并将添恨泪，一洒问乾坤。五律·街西池馆白阁他年别，朱门此夜过。疏帘留月魄，珍簟接烟波。太守三刀梦，将军一箭歌。国租容客旅，香熟玉山禾。七绝·南朝玄武湖中玉漏催，鸡鸣埭口绣襦回。谁言琼树朝朝见，不及金莲步步来。敌国军营漂木?桑俺衩硭堂骸?满宫学士皆颜色，江令当年只费才。七绝·复京虏骑胡兵一战摧，万灵回首贺轩台。天教李令心如日，可要昭陵石马来。五律·?杜马上念汉书世上苍龙种，人间武帝孙。小来惟射猎，兴罢得乾坤。渭水天开苑，咸阳地献原。英灵殊未已，丁傅渐华轩。五律·柳动春何限叶，撼晓几多枝。解有相思否，应无不舞时。絮飞藏皓蝶，带弱露黄鹂。倾国宜通体，谁来独赏眉。五绝·巴江柳巴江可惜柳，柳色绿侵江。好向金銮殿，移阴入绮窗。 七绝·咸阳咸阳宫阙郁嵯峨，六国楼台艳绮罗。自是当时天帝醉，不关秦地有山河。七绝·同崔八诣药山访融禅师共受征南不次恩，报恩惟是有忘言。岩花涧草西林路，未见高僧只见猿。闻著明凶问哭寄飞卿昔叹谗销骨，今伤泪满膺。空余双玉剑，无复一壶冰。江势翻银砾，天文露玉绳。何因携庾信，同去哭徐陵。五绝·听鼓城头叠鼓声，城下暮江清。欲问渔阳掺，时无祢正平。 七律·送崔珏往西川年少因何有旅愁，欲为东下更西游。一条雪浪吼巫峡，千里火云烧益州。卜肆至今多寂寞，酒垆从古擅风流。浣花笺纸桃花色，好好题诗咏玉钩。代赠杨柳路尽处，芙蓉湖上头。虽同锦步障，独映钿箜篌。鸳鸯可羡头俱白，飞去飞来烟雨秋。五律·桂林城窄山将压，江宽地共浮。东南通绝域，西北有高楼。神护青枫岸，龙移白石湫。殊乡竟何祷，箫鼓不曾休。五律·陈后宫茂苑城如画，阊门瓦欲流。还依水光殿，更起月华楼。侵夜鸾开镜，迎冬雉献裘。从臣皆半醉，天子正无愁。五律·属疾许靖犹羁宦，安仁复悼亡。兹辰聊属疾，何日免殊方。秋蝶无端丽，寒花只暂香。多情真命薄，容易即回肠。七绝·石榴榴枝婀娜榴实繁，榴膜轻明榴子鲜。可羡瑶池碧桃树，碧桃红颊一千年。五律·明日天上参旗过，人间烛焰销。谁言整双履，便是隔三桥。知处黄金锁，曾来碧绮寮。凭栏明日意，池阔雨萧萧。七律·饮席戏赠同舍洞中屐响省分携，不是花迷客自迷。珠树重行怜翡翠，玉楼双舞羡鹍鸡。兰回旧蕊缘屏绿，椒缀新香和壁泥。唱尽阳关无限叠，半杯松叶冻颇黎。五律·西溪近郭西溪好，谁堪共酒壶。苦吟防柳恽，多泪怯杨朱。野鹤随君子，寒松揖大夫。天涯常病意，岑寂胜欢娱。五律·谑柳已带黄金缕，仍飞白玉花。长时须拂马，密处少藏鸦。眉细从他敛，腰轻莫自斜。玳梁谁道好，偏拟映卢家。五律·北禽为恋巴江好，无辞瘴雾蒸。纵能朝杜宇，可得值苍鹰。石小虚填海，芦?未破矰。知来有乾鹊，何不向雕陵。七绝·初起想像咸池日欲光，五更钟后更回肠。三年苦雾巴江水，不为离人照屋梁。楚宫复壁交青琐，重帘挂紫绳。如何一柱观，不碍九枝灯。扇薄常规月，钗斜只镂冰。歌成犹未唱，秦火入夷陵。七绝·柳柳映江潭底有情，望中频遣客心惊。巴雷隐隐千山外，更作章台走马声。五律·石城石城夸窈窕，花县更风流。簟冰将飘枕，帘烘不隐钩。玉童收夜钥，金狄守更筹。共笑鸳鸯绮，鸳鸯两白头。七律·令狐八拾遗见招送裴十四归华州二十中郎未足希，骊驹先自有光辉。兰亭宴罢方回去，雪夜诗成道韫归。汉苑风烟吹客梦，云台洞穴接郊扉。嗟予久抱临邛渴，便欲因君问钓矶。五律·离思气尽前溪舞，心酸子夜歌。峡云寻不得，沟水欲如何。朔雁传书绝，湘篁染泪多。无由见颜色，还自托微波。七绝·赠歌妓二首水精如意玉连环，下蔡城危莫破颜。红绽樱桃含白雪，断肠声里唱阳关。白日相思可奈何，严城清夜断经过。只知解道春来瘦，不道春来独自多。